CELEX: 32010D0134
Language: el
Date: 2010-03-01 00:00:00
Title: 2010/134/: Απόφαση της Επιτροπής, της 1ης Μαρτίου 2010 , για την τροποποίηση της απόφασης 2006/473/ΕΚ για την αναγνώριση της ηπειρωτικής Αυστραλίας ως απαλλαγμένης από Xanthomonas campestris (όλα τα παθογόνα στελέχη για τα εσπεριδοειδή) [κοινοποιηθείσα υπό τον αριθμό Ε(2010) 1063]

4.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 53/10
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 1ης Μαρτίου 2010
   για την τροποποίηση της απόφασης 2006/473/ΕΚ για την αναγνώριση της ηπειρωτικής Αυστραλίας ως απαλλαγμένης από Xanthomonas campestris (όλα τα παθογόνα στελέχη για τα εσπεριδοειδή)
   [κοινοποιηθείσα υπό τον αριθμό Ε(2010) 1063]
   (2010/134/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το σημείο 16.2 του κεφαλαίου Ι του μέρους Α του παραρτήματος ΙV,
   Εκτιμώντας τα ακόλουθα:
   
               (1)
            
            
               Με την απόφαση 2006/473/ΕΚ της Επιτροπής, της 5ης Ιουλίου 2006, για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. et Mendes και Guignardia citricarpa Kiely (όλα τα παθογόνα στελέχη για τα εσπεριδοειδή) (2), η Νέα Νότια Ουαλία, η Νότια Αυστραλία και η Βικτώρια στην Αυστραλία αναγνωρίζονται ως απαλλαγμένες από Xanthomonas campestris (όλα τα παθογόνα στελέχη για τα εσπεριδοειδή).
            
         
               (2)
            
            
               Η Αυστραλία υπέβαλε λεπτομερείς τεχνικές πληροφορίες, βασισμένες στα αποτελέσματα των προγραμμάτων διαχείρισης και εκρίζωσης των ασθενειών και των πολυετών επίσημων ερευνών, που δείχνουν ότι η εστία Xanthomonas campestris στην περιοχή Queensland εξαλείφθηκε επιτυχώς και ότι το Βόρειο Εδαφικό Διαμέρισμα και η Δυτική Αυστραλία θεωρούνται απαλλαγμένες από Xanthomonas campestris. Η απαλλαγή από τον εν λόγω επιβλαβή οργανισμό πρέπει, επομένως, να αναγνωριστεί σε όλες τις περιοχές παραγωγής εσπεριδοειδών της ηπειρωτικής Αυστραλίας.
            
         
               (3)
            
            
               Για τον λόγο αυτό η απόφαση 2006/473/ΕΚ θα πρέπει να τροποποιηθεί ανάλογα.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 2 στοιχείο α) της απόφασης 2006/473/ΕΚ αντικαθίσταται από το ακόλουθο κείμενο:
   
               «α)
            
            
               Αυστραλία: η Νότια Νέα Ουαλία, το Βόρειο Εδαφικό Διαμέρισμα, η περιοχή Queensland, η Νότια Αυστραλία, η Βικτώρια και η Δυτική Αυστραλία·».
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 1 Μαρτίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 187 της 8.7.2006, σ. 35.